钦定古今图书集成/历象汇编/历法典/第088卷 > 《新法历书四》 > 图
## 钦定古今图书集成/历象汇编/历法典/第088卷 > 《新法历书四》 > 图

至二极，又或伸之使长，必令球略大，中腰必宽，即长
圆形腰线亦应长矣。故楮虽宜坚且耐，终未得全合。
欲免楮阙，更有捷法，求小圈与大圈之比例，以限长
圆形之旁线。大约线稍曲，略就中线，而中线无伸长
之患，可易合法。曰全数与小圈相距之馀弦，如三百
六十度与小圈全周，或如九十度与小圈一象限，或
如一度与小圈一度之分秒，得弧后馀数。复以六十
相乘，以全数减，得分数。再乘再减，即得秒数。如求黄
道一宫三十度，应如距四十度小圈之弧，乃距度之
馀弦为七六六○四，与三十相乘，总数二二九八一
二○，与全数相减，得二十二度。馀数与六十相乘，总
数五八八七二○○，复与全数相减，得五十八分。今
将球上三十度，带于比例尺百平分线上，为长圆形
之腰线，又使之与长直线以直角平分相交。遂于比
例尺约取二十三度带腰线形，左右于直线四十度
之距界，而各等圈弧，依距度推求，取于比例尺，得直
线两旁曲线应过之界，以成其长圆形。

或不必算，即设直线，得大圈与球径之比例。